[{"text_idx": "#000002", "text": "Luis de la Torre Ferna\u0301ndez"}, {"text_idx": "#000007", "text": "Kristo aurreko 4.000 urte inguru hasi zen gure lurretan nekazaritza eta abere basatien etxekotzea. Gizakiak harria lantzeko modua ere aldatu zuen, tresna hobeak eta eraginkorragoak sortuz. Lurraldearekin zeukan harremana ere aldatu zuen gizakiak. Leize zuloetan bizitzea noizbehinkako kontua bihurtu zen. Nomada izan zena, zurezko etxeak eraikiz eta herrixka multzotan bilduz, biztanle bilakatu zen. Eraikuntzon materiala erraz hondatzen zenez, ez da haien aztarnarik iritsi guganaino. Aldaketa horiek, ordea, biztanleriaren handitzea ekarri zuten, eta baita hiletak egiten hastea ere, lurperatzeko erritoak."}, {"text_idx": "#000008", "text": "Kristo aurreko 1.000 urte inguru, erro indoeuroparreko gizakiak azaldu ziren lurraldean. Nabarmen garatu ziren metalgintza eta zeramika. Horri esker, ehiza, arrantza, nekazaritza eta abelazkuntzari jardun ekonomiko berriak erantsi zitzaizkien, metal desberdinen lanketa eta merkataritza, garrantzizkoenak."}, {"text_idx": "#000009", "text": "\u2022 Abereak eta landareak zaintzen ikasi genuen: artzain eta nekazari bihurtu ginen.\n\u2022 Txabolak eta herrixkak eraiki genituen bizitzeko.\n\u2022 Gure hildakoak lurperatzeko, trikuharriak egin genituen harkaitz handiekin Txoritokietan.\n\u2022 Harremanak sendotu genituen talde ezberdinen artean."}]